Chrysochromulina
Store norske leksikon,Biologi,Det gule riket,Svepeflagellater,Kalkflagellater,Prymnesiales,Braarudosphaeraceae
Chrysochromulina er en slekt av mikroalger med mer enn 50 marine arter. Slekten hører til i divisjonen svepeflagellater. Flere av artene kan under visse forhold produsere fiskegifter, iktyotoksiner, se algetoksiner.
Algeoppblomstring av Chrysochromulina leadbeateri medførte fiskedød i oppdrettsanlegg i Lofotenområdet i 1991. Chrysochromulina medførte store mengder død fisk i Nordland og Troms våren 2019.Noen Chrysochromulina-arter har blitt overført til Prymnesium, blant annet arten som tidligere ble kalt Chrysochromulina polylepis, og som forårsaka mye fiskedød i Kattegat og Skagerrak i 1988. Les mer i Store norske leksikon algeoppblomstring Prymnesium planteplankton alger algetoksiner